સલમાન ખાનનું નામ આવે એટલે તરત જ માનસમાં ઉભરાય એ અભિનેતા જેના સિક્સ પેક એબ્સ, ચોકલેટી હાસ્ય અને સંવાદો પર યુવાનો અને યુવતીઓ ફિદા છે, કરોડોની ફિલ્મો અને અધધ ચાહકવર્ગ સાથેના સલમાન ખાનની વાત આપણે નથી કરી રહ્યા, પણ આજે આપણે જે સલમાન ખાનની વાત કરવાના છીએ તે અલગ છે અને તેમની વાત પણ થોડી અલગ રીતે પ્રચલિત છે. એ સલમાન ખાન શિક્ષણ ક્ષેત્રે ક્રાંતિ માટે ઓળખાય છે અને ઈ.સ. ૨૦૦૮માં તેમના દ્વારા સ્થપાયેલ ખાન અકાદમીનો હેતુ છે દરેકને માટે નિઃશુલ્ક વિશ્વસ્તરીય અભ્યાસ, કોઈ પણ સ્થળે ઉપલબ્ધ કરાવવાનો.